smcproject/ml-wiki-sentences huggingface dataset:
5-ആം സഹസ്രാബ്ദം മുതൽ ക്വോമിനെ ഒരു പാർപ്പിട പ്രദേശമായി പുരാവസ്തു ഗവേഷണങ്ങൾ സൂചിപ്പിക്കുന്നു.
ഇസ്ലാമിന് മുമ്പുള്ള അവശിഷ്ടങ്ങളും ചരിത്ര ഗ്രന്ഥങ്ങളും അനുസരിച്ച്, ക്വോം ഒരു വലിയ നഗരമായിരുന്നു.
ക്വോം  നഗരത്തിന്റെ പുരാതന കോട്ടയുടെ 'കോം' എന്ന പേരിനെ അതിനാൽ ഇറാനെ അറബ് അധിനിവേശ സമയത്ത് അറബികൾ ഖ്വോം എന്ന് വിളിച്ചു.
രണ്ടാം ഖലീഫ ഉമറിന്റെ ഭരണകാലത്താണ് മുസ്‌ലിംകൾ ഖ്വോമിൻറെ കേന്ദ്രഭാഗം പിടിച്ചടക്കിയത്.
644-645 CE-യിൽ, അബു മൂസ അശാരി, തന്റെ നിയന്ത്രണത്തിലുള്ള സൈന്യത്തെ കോമിലേക്ക് അയച്ചു.
അധിനിവേശ അറബികളും പ്രദേശവാസികളും തമ്മിൽ സംഘർഷങ്ങൾ ഉടലെടുത്തു.
അബ്ബാസികളും ഉമയ്യാദുകളും അലാവിദുതളെ പീഡിപ്പിക്കുന്ന സമയത്ത്, നിരവധി അലാവിദുകൾ ഖ്വോമിലേക്ക് പലായനം ചെയ്യുകയും അത് അവരുടെ സ്ഥിരം വാസസ്ഥലമാക്കി മാറ്റുകയും ചെയ്തു.
825-ൽ ഖലീഫ അൽ-മാമൂൻ ക്വോമിലേക്ക് ഒരു സൈന്യത്തെ അയച്ചതിൻറെ ഫലമായി നഗരം പരസ്യമായ കൂട്ടക്കൊലകൾക്ക് വേദിയാകുകയും നഗരം നശിപ്പിക്കപ്പെടുകയും ചെയ്തു.
അൽ-മഅ്മൂന്റെ വിയോഗത്തെക്കുറിച്ച് കേട്ടതോടെ, ഖ്വോം നിവാസികൾ കലാപം നടത്തുകയും 831 CE-ൽ ഖലീഫയുടെ പ്രതിനിധിയെ അട്ടിമറിക്കുന്നതിൽ വിജയിക്കുകയും ചെയ്തു.
എന്നിരുന്നാലും, അൽ-മഅ്‌മൂന്റെ പിൻഗാമിയായ അൽ-മുതാസിം, കലാപം അടിച്ചമർത്തുകയെന്ന ലക്ഷ്യത്തോടെ ഖ്വോമിലേക്ക് സൈന്യത്തെ അയച്ചതോടെ വീണ്ടും നഗരം അഗ്നിക്കിരയാക്കപ്പെട്ടു.
അലാവിദ് സമുദായത്തിൽ പെട്ട ബുവൈഹിദ് രാജവംശം (പേർഷ്യൻ ഭാഷയിൽ അൽ ഇ ബൂയേഹ്) അധികാരത്തിൽ വരുന്നത് വരെ പ്രദേശത്തി അശാന്തി തുടർന്നു.
ഈ ഭരണകാലത്താണ് ഖ്വോം  നഗരം വികസിക്കുകയും അഭിവൃദ്ധി പ്രാപിക്കുകയും ചെയ്തത്.
സൽജൂഖ് കാലഘട്ടത്തിൽ നഗരം ഒരിക്കൽ കൂടി അഭിവൃദ്ധി പ്രാപിച്ചു.
മംഗോളിയൻ അധിനിവേശത്തിന്റെ ആദ്യ വേളയിൽ, നഗരം നാശനഷ്ടങ്ങൾക്ക് സാക്ഷ്യം വഹിച്ചുവെങ്കിലും മംഗോളിയൻ ഭരണാധികാരികൾക്ക് ശേഷം, പ്രത്യേകിച്ച് ഇൽഖാനേറ്റ് രാജവംശത്തിലെ സുൽത്താൻ ഒൽജെയ്തു ഖോഡ ബന്ദേയുടെ ഇസ്ലാം മത സ്വീകരിച്ചതിനുശേഷം, നഗരത്തിന് പ്രത്യേക ശ്രദ്ധ ലഭിച്ചതോടെ, നഗരം ഒരു പുനരുജ്ജീവനത്തിന് സാക്ഷ്യം വഹിച്ചു.
14-ആം നൂറ്റാണ്ടിന്റെ അവസാനത്തിൽ, നഗരം തിമൂർ കൊള്ളയടിക്കുകയും നിവാസികൾ വീണ്ടും കൂട്ടക്കൊല ചെയ്യപ്പെടുകയും ചെയ്തു.
ഖറാഹ് ക്യുയോൻലൂ, അക് ക്യുയൂൺലൂ കാലങ്ങളിലും പ്രത്യേകിച്ച് സഫാവിഡുകളുടെ ഭരണകാലത്തും, ഖ്വോം പ്രത്യേക ശ്രദ്ധ നേടുകയും ക്രമേണ വികസിക്കുകയും ചെയ്തു.
1503-ഓടെ, ഷിയ ഇസ്‌ലാമുമായി ബന്ധപ്പെട്ട ദൈവശാസ്ത്രത്തിന്റെ പ്രധാന കേന്ദ്രങ്ങളിലൊന്നായി മാറിയ ക്വോം ഒരു സുപ്രധാന തീർത്ഥാടന കേന്ദ്രവും മതകേന്ദ്രവുമായി മാറി.
അഫ്ഗാൻ അധിനിവേശ സമയത്ത്, ഖ്വോം  നഗരത്തിന് കനത്ത നാശനഷ്ടങ്ങൾ സംഭവിക്കുകയും അതിലെ നിവാസികൾ കടുത്ത സാമ്പത്തിക ബുദ്ധിമുട്ടുകൾ നേരിടുകയും ചെയ്തു.
നാദിർ ഷായുടെ ഭരണകാലത്തും ഇറാനിൽ അധികാരം നേടുന്നതിനായി സാന്ദ്, ഖജർ എന്നീ രണ്ട് വംശങ്ങൾ  തമ്മിലുള്ള സംഘർഷസമയത്തും ഖ്വോമിൽ  കൂടുതൽ നാശനഷ്ടങ്ങൾ സംഭവിച്ചു,.
1798-ൽ ഖ്വോം പ്രവിശ്യ  ആഘ മുഹമ്മദ് ഖാൻ ഖ്വജറിന്റെ നിയന്ത്രണത്തിലായി.
ശത്രുക്കളുടെ മേൽ വിജയിച്ച ഫത്ത് അലി ഷാ മസൂമയുടെ ശവകുടീരവും ദേവാലയവും അറ്റകുറ്റപ്പണികൾ നടത്തിക് തന്റെ പ്രതിജ്ഞ നിറവേറ്റി
ഖ്വജർ കാലഘട്ടത്തിൽ ഖ്വോം അഭിവൃദ്ധി പ്രാപിച്ചു.
1915-ൽ റഷ്യൻ സൈന്യം കരാജിൽ പ്രവേശിച്ചതോടെ ടെഹ്‌റാൻ നിവാസികളിൽ പലരും ഖ്വോമിലേക്ക് അധിവാസം മാറി.
രാജ്യത്തിൻറെ തലസ്ഥാനം ടെഹ്‌റാനിൽ നിന്ന് ഖ്വോമിലേക്ക് മാറ്റുന്നത് ചർച്ച ചെയ്യപ്പെട്ടുവെങ്കിലും ബ്രിട്ടീഷുകാരും റഷ്യക്കാരും അക്കാലത്തെ രാജാവായിരുന്ന അഹമ്മദ് ഷാ ഖജറിനെ സമ്മർദ്ദത്തിലാക്കിക്കൊണ്ട് ഈ പദ്ധതി തുടക്കത്തിലേ തകർത്തു.
ഈ കാലഘട്ടത്തോട് അനുബന്ധിച്ച്, ഒരു 'ദേശീയ പ്രതിരോധ സമിതി' രൂപീകരിക്കപ്പെടുകയും റഷ്യൻ, ബ്രിട്ടീഷ് കൊളോണിയൽ ശക്തികൾക്കെതിരായ രാഷ്ട്രീയവും സൈനികവുമായ ഒരു പോർമുനയായി ഖ്വോം നഗരം മാറുകയും ചെയ്തു.
ഇറാനിലായിരിക്കെ, പഹ്‌ലവി രാജവംശത്തിനെതിരായ തന്റെ പ്രവർത്തനങ്ങൾക്ക് അയത്തുള്ള ഖൊമേനി അടിത്തറയിട്ട ഒരു കേന്ദ്രം കൂടിയായിരുന്നു ഖ്വോം നഗരം.
അവലംബം ↑ همشهری آنلاین-استان‌های کشور به ۵ منطقه تقسیم شدند ↑ Selected findings of National Population and Housing Census 2011 Archived May 31, 2013, at the Wayback Machine .
ഖർത്താർപൂർ
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഖർത്താർപൂർ.
2011 ലെ ഇന്ത്യൻ കാനേഷുമാരി വിവരമനുസരിച്ച് ഖർത്താർപൂർ ൽ 165 വീടുകൾ ഉണ്ട്.
ആകെ ജനസംഖ്യ 933 ആണ്.
ഇതിൽ 495 പുരുഷന്മാരും 438 സ്ത്രീകളും ഉൾപ്പെടുന്നു.
ഖർത്താർപൂർ ലെ സാക്ഷരതാ നിരക്ക് 68.92 ശതമാനമാണ്.
ഖർത്താർപൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 107 ആണ്.
ഇത് ഖർത്താർപൂർ ലെ ആകെ ജനസംഖ്യയുടെ 11.47 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 293 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 269 പുരുഷന്മാരും 24 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 87.03 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 48.81 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 165 - - ജനസംഖ്യ 933 495 438 കുട്ടികൾ (0-6) 107 64 43 പട്ടികജാതി 328 169 159 പട്ടിക വർഗ്ഗം 0 0 0 സാക്ഷരത 68.92 % 54.9 % 45.1 % ആകെ ജോലിക്കാർ 293 269 24 ജീവിതവരുമാനമുള്ള ജോലിക്കാർ 255 232 23 താത്കാലിക തൊഴിലെടുക്കുന്നവർ 143 123 20 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
കൂട്ടായി അഴിമുഖം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലപ്പറം ജില്ലയിലെ തിരൂരിൽ നിന്നും പതിനേഴു കിലോമീറ്റർ തെക്കായി ഭാരതപ്പുഴ അറബിക്കടലിനോടു ചേരുന്ന ഭാഗമാണ് കൂട്ടായി അഴിമുഖം .
ഈ അഴിമുഖത്തിന്റെ കൂട്ടായി പ്രദേശത്തോടു ചേർന്നു നിൽക്കുന്ന ഭാഗത്തെ കൂട്ടായി അഴിമുഖം എന്നും പൊന്നാനി പ്രദേശത്തോടു ചേർന്നു നിൽക്കുന്ന ഭാഗത്തെ പൊന്നാനി അഴിമുഖം എന്നും വിളിക്കുന്നു.
മലപ്പുറം ജില്ലയിലെ പ്രധാന ടൂറിസം കേന്ദ്രമാണിത്.
ചേർന്നു നിൽക്കുന്ന ഭാഗം
തെക്ക് പൊന്നാനി കിഴക്ക് പുറത്തൂർ പടിഞ്ഞാർ അറബിക്കടൽ വടക്ക് കൂട്ടായി
കൂട്ടാല koottala koottala
10°32′27″N 76°18′21″E ﻿ / ﻿ 10.540901°N 76.305861°E ﻿ / 10.540901; 76.305861
കേരളത്തിലെ തൃശ്ശൂർ ജില്ലയിലെ മുടിക്കൊടിനടുത്തുള്ള ഒരു സ്ഥലമാണ് കൂട്ടാല .
ഇത് തൃശ്ശൂർ നഗരത്തിനു 15 കി.
അകലെയായി  സ്ഥിതി ചെയ്യുന്നു.
ആൽ മരങ്ങൾ ധാരാളം ഇടതിങ്ങി വളർന്നിരുന്ന സ്ഥലമായതുകൊണ്ടാവാം കൂട്ടാല എന്നു പേർ വന്നത്.
ആരാധനാലയങ്ങൾ കൂട്ടാല ശ്രീ മഹാവിഷ്ണു ക്ഷേത്രം കൂട്ടാല ശ്രീ മഹാവിഷ്ണു ക്ഷേത്രം
അതി പുരാതനവും ശ്രീ ഗുരുവായൂരപ്പന്റെ രൂപഭംഗിയോടു കൂടിയ ദൈവ ചൈതന്യമായി സർവ ഐശ്വര്യങ്ങളും ഭക്തർക്ക് നൽകി നില കൊള്ളുന്ന ക്ഷേത്രമാണ് കൂട്ടല ശ്രീ മഹാവിഷ്ണു ക്ഷേത്രം.
ഈ ക്ഷേത്രത്തിൽ അതി പുരാതനമായി അനുഷ്ടിച്ചു വരുന്ന ഒരു പ്രദാന ചടങ്ങാണ് നെട്ടിശ്ശേരി ശാസ്താവിന്റെ മാതൃപുത്ര് സംഗമം.
ഈ ചടങ്ങ് ക്ഷേത്രത്തിൽ നടന്നുവരുന്നത് നെട്ടിശ്ശേരി ശാസ്താവ് ദേവസംഗമമായ ആറാട്ടുപുഴ തേവരുടെ  ഉത്സവത്തിൽ പങ്കെടുത്തു മൂന്നാം ദിവസം കൂട്ടല ശ്രീ മഹാവിഷു ഭഗവാന്റെ ദർശനത്തിനായി എത്തുമ്പോഴാണ്.
സെന്റ്‌ ജോസഫ്‌ കാത്തോലിക് ചർച്ച്
കൂട്ടാൻ ഇംഗ്ലീഷ് വിലാസം https://ml.wikipedia.org/wiki/Curry
ചോറ് , പലഹാരം തുടങ്ങിയ പ്രധാനഭക്ഷണങ്ങൾക്കൊപ്പം സ്വാദു വർദ്ധിപ്പിക്കുന്നതിനായി കൂട്ടത്തിൽ കഴിക്കുന്ന ഭക്ഷണമാണ്‌ കൂട്ടാൻ അഥവാ കറി .
സാമ്പാർ , പുളിശ്ശേരി , ഓലൻ , അവിയൽ , കാളൻ തുടങ്ങിയവ കേരളത്തിൽ ഉപയോഗിക്കുന്ന കൂട്ടാനുകൾക്ക് ഉദാഹരണങ്ങളാണ്‌.
കൂട്ടാനിലെ പ്രധാനചേരുവയുടെ പേരിലാണ്‌ അവ അറിയപ്പെടുന്നത്.
സ്വാദിന്റെയും, അതിൽ ചേർത്തിരിക്കുന്ന ചേരുവകളുടെയും അടിസ്ഥാനത്തിലാണ്‌ കൂട്ടാനുകളെ തരം തിരിക്കുന്നത്.
ഉത്തരേന്ത്യയിലെ കൂട്ടാനുകൾക്ക് ദക്ഷിണെന്ത്യൻ വിഭവങ്ങളെ അപേക്ഷിച്ച് എരുവ് കുറവായിരിക്കും.
ഭക്ഷിക്കുന്ന രീതിയനുസരിച്ച് കൂട്ടാനുകളെ പലതായി വർഗീകരിച്ചിരിക്കുന്നു.
തൊട്ടുകൂട്ടാൻ - ഉപ്പിലിട്ടത് ( അച്ചാർ ), പച്ചടി , കിച്ചടി ഇത്യാദി.
നുള്ളിക്കൂട്ടാൻ - അവിയൽ, വറവ്, മെഴുക്കുപുരട്ടി ഇത്യാദി.
ഒഴിച്ചുകൂട്ടാൻ - പരിപ്പുകൂട്ടാൻ, സാമ്പാർ, എരിശ്ശേരി, പുളിശ്ശേരി, രസം, മോരുകറി ഇത്യാദി.
ചിത്രശാല മസാല കൂട്ടാൻ മോരുകറി മീൻ കൂട്ടാൻ
കൂട്ട ശവക്കുഴി 2014-ൽ കുഴിച്ചെടുത്ത 1936 സ്പാനിഷ് ആഭ്യന്തരയുദ്ധത്തിന്റെ ഇരകളായ 26 പേരുടെ കൂട്ട ശവക്കുഴി.
ഒന്നിലധികം മനുഷ്യ ശവശരീരങ്ങൾ അടങ്ങുന്ന ഒരു ശവക്കുഴിയാണ് കൂട്ട ശവക്കുഴി , അത് സംസ്കരിക്കുന്നതിന് മുമ്പ് തിരിച്ചറിയപ്പെടുകയോ തിരിച്ചറിയാതിരിക്കുകയോ ചെയ്യാം.
കൃത്യമായ നിർവചനം ഏകകണ്ഠമായി അംഗീകരിക്കപ്പെട്ടിട്ടില്ലെങ്കിലും ഐക്യരാഷ്ട്രസഭ ഒരു ക്രിമിനൽ കൂട്ട ശവക്കുഴിയെ നിർവചിച്ചിരിക്കുന്നത് മൂന്നോ അതിലധികമോ വധശിക്ഷയ്ക്ക് ഇരയായവരെ അടങ്ങുന്ന ഒരു ശ്മശാന സ്ഥലമായാണ് .
അനേകം ആളുകൾ മരിക്കുകയോ കൊല്ലപ്പെടുകയോ ചെയ്‌തതിന് ശേഷം ശുചീകരണ പ്രവർത്തനങ്ങൾക്കായി വേഗത്തിലുള്ള സംസ്കരണം ആവശ്യമായി വരുമ്പോളാണു സാധാരണയായി കൂട്ടക്കുഴിമാടങ്ങൾ സൃഷ്ടിക്കപ്പെടുന്നത്.
യുദ്ധം , കുറ്റകൃത്യങ്ങൾ തുടങ്ങിയ വലിയ സംഘട്ടനങ്ങളിൽ കൂട്ടക്കുഴിമാടങ്ങൾ ഉപയോഗിക്കാമെങ്കിലും, ആധുനിക കാലത്ത് അവ പട്ടിണിക്കോ പകർച്ചവ്യാധികൾക്കോ പ്രകൃതിദുരന്തങ്ങൾക്കോ ശേഷവും ഉപയോഗിച്ചേക്കാം.
ദുരന്തങ്ങളിൽ , അണുബാധയ്ക്കും രോഗ നിയന്ത്രണത്തിനും കൂട്ടക്കുഴിമാടങ്ങൾ ഉപയോഗിക്കുന്നു.
അത്തരം സന്ദർഭങ്ങളിൽ, വ്യക്തിഗത ശരീരങ്ങളുടെ ശരിയായ തിരിച്ചറിയലും വിനിയോഗവും പ്രാപ്തമാക്കുന്ന സാമൂഹിക അടിസ്ഥാന സൗകര്യങ്ങളുടെ തകർച്ച പലപ്പോഴും ഉണ്ടാകാറുണ്ട്.
ചരിത്രം 1918-ൽ ഫിന്നിഷ് ആഭ്യന്തരയുദ്ധത്തിനിടെ ഫിൻലൻഡിലെ ഹൈവിങ്കായിൽ നടന്ന ഹൈവിങ്കാ യുദ്ധത്തിൽ മരണപ്പെട്ട ജർമ്മൻ സൈനികരുടെ കൂട്ട ശവക്കുഴി.
1873-ൽ ലുഡോവിക്കോ ബ്രൂനെറ്റി ഒരു ആശ്രയയോഗ്യമായ ശ്മശാന അറ വികസിപ്പിക്കുന്നതിന് മുമ്പ് കൂട്ടത്തോടെ അല്ലെങ്കിൽ വർഗീയ ശവസംസ്കാരം ഒരു സാധാരണ രീതിയായിരുന്നു.
പുരാതന റോമിൽ പാവപ്പെട്ടവരുടെ മൃതദേഹങ്ങളും മാലിന്യങ്ങളും പുട്ടിക്കുലി എന്ന കൂട്ടക്കുഴിമാടങ്ങളിൽ തള്ളിയിരുന്നു.
പാരിസിലെ സിമെറ്റിയർ ഡെസ് ഇന്നസെന്റ്‌സിന്റെ അവസ്ഥ ലൂയി പതിനാറാമനെ പാരീസിലെ കൂട്ട ശവസംസ്‌കാരം ഇല്ലാതാക്കാൻ പ്രേരിപ്പിച്ചു.
നിലവിലെ അവശിഷ്ടങ്ങൾ നീക്കം ചെയ്യുകയും അവ പാരീസ് ഭൂഗർഭത്തിൽ സ്ഥാപിക്കുകയും ആദ്യകാല കാറ്റകോമ്പുകൾ രൂപീകരിക്കുകയും ചെയ്തു.
അതിനായി Le Cimetière des Innocents ൽ നിന്ന് മാത്രം 6,000,000 ശവ ശരീരങ്ങൾ നീക്കം ചെയ്യേണ്ടതായി വന്നു.
നഗരപരിധിക്ക് പുറത്ത് വീണ്ടും ശവ സംസ്കാരം തുടരുകയും a href="https://en.wikipedia.org/wiki/P%C3%A8re_Lachaise_Cemetery" rel="mw:ExtLink" title="Père Lachaise Cemetery" class="cx-link" data-linkid="43" /a യുദ്ധം കീവൻ റസിന്റെ മംഗോളിയൻ അധിനിവേശം
1238-ൽ കീവൻ റസിന്റെ മംഗോളിയൻ അധിനിവേശത്തിന് ഇരയായവരുടെ കുറഞ്ഞത് 300 മൃതദേഹങ്ങൾ അടങ്ങിയ ഒരു കൂട്ട ശവക്കുഴി 2005-ൽ റഷ്യയിലെ യാരോസ്ലാവിൽ ഒരു ഖനനത്തിനിടെ കണ്ടെത്തി.
മുപ്പതു വർഷത്തെ യുദ്ധം
പതിനേഴാം നൂറ്റാണ്ടിലെ മുപ്പതുവർഷത്തെ യുദ്ധം യൂറോപ്പിലെ ഏറ്റവും മാരകമായ മതസംഘർഷമായിരുന്നു.
ലുറ്റ്‌സൻ യുദ്ധത്തിൽ, കൊല്ലപ്പെട്ട 47 സൈനികരെ ഒരു കൂട്ട ശവക്കുഴിയിൽ അടക്കം ചെയ്തു.
ആർക്കിയോളജിക്കൽ , ഓസ്റ്റിയോളജിക്കൽ വിശകലനങ്ങളിൽ സൈനികർ 15-50 വയസ്സ് പ്രായമുള്ളവരാണെന്ന് കണ്ടെത്തി.
മിക്ക മൃതദേഹങ്ങളിലും തലയ്ക്ക് മൂർച്ചയുള്ള ആഘാതത്തിന്റെ തെളിവുകൾ ഉണ്ടായിരുന്നു, ഏഴ് പുരുഷന്മാർക്ക് കുത്തേറ്റ പരിക്കുകളുണ്ടായിരുന്നു.
ഭൂരിഭാഗം സൈനികരും മരിച്ചത് പിസ്റ്റളുകളും കുതിരപ്പടയുടെ കാർബൈനുകളും ഉണ്ടാക്കിയ വെടിയേറ്റാണ്.
നെപ്പോളിയൻ യുദ്ധങ്ങൾ
നെപ്പോളിയൻ യുദ്ധങ്ങളുടെ ഫലമായി നിരവധി കൂട്ടക്കുഴിമാടങ്ങൾ കണ്ടെത്തിയിട്ടുണ്ട്, മരിച്ച സൈനികരെയും കുതിരകളെയും വേഗത്തിൽ നീക്കം ചെയ്യുന്നതിനായി കൂട്ട ശവക്കുഴികൾ കുഴിച്ചു.
പലപ്പോഴും ശവസംസ്‌കാരത്തിന് മുമ്പ് സൈനികർ ഗണ്യമായ അളവിലുള്ള മൃതദേഹങ്ങൾ കൊള്ളയടിച്ചിരുന്നു.
പൊതുവേ, കൂട്ടക്കുഴിമാടങ്ങൾ കുഴിച്ചത് സൈനികരോ ലോജിസ്റ്റിക്കൽ കോർപ്സിലെ അംഗങ്ങളോ ആണ്.
ഇവരുടെ സേവനം ലഭ്യമല്ലാത്ത സാഹചര്യങ്ങളിൽ, മൃതദേഹങ്ങൾ അഴുകുകയോ കത്തിക്കുകയോ ചെയ്യുമായിരുന്നു.
അത്തരം ഉദാഹരണങ്ങൾ യൂറോപ്പിലുടനീളം ചിതറിക്കിടക്കുന്നു.
എൽ സോളറസിലെ സ്പാനിഷ് ആഭ്യന്തരയുദ്ധത്തിൽ ഇരയായവരുടെ കൂട്ട ശവക്കുഴി
1936 നും 1939 നും ഇടയിൽ ഏകദേശം 500,000 ആളുകൾ മരിക്കുകയും യുദ്ധം അവസാനിച്ചതിന് ശേഷം ഏകദേശം 135,000 പേർ കൊല്ലപ്പെടുകയും ചെയ്ത സ്പാനിഷ് ആഭ്യന്തരയുദ്ധത്തിൽ നിന്ന് സ്പെയിനിലുടനീളം അറിയപ്പെടുന്ന 2,000 കൂട്ട ശവക്കുഴികൾ ഉണ്ട്.
സാക്ഷികളും ബന്ധുക്കളും അസോസിയേഷൻ പാരാ ലാ റിക്യൂപെറേഷ്യൻ ഡി ലാ മെമോറിയ ഹിസ്റ്റോറിക്ക (ARMH) ക്കു നൽകിയ സാക്ഷ്യപത്രങ്ങളിൽ നൽകിയിരിക്കുന്ന വിവരങ്ങളുടെ അടിസ്ഥാനത്തിൽ ഖനന നടപടികൾ തുടരുകയാണ്.
ഈ സാക്ഷ്യപത്രങ്ങൾ മൃതദേഹങ്ങൾ തിരിച്ചറിയുന്നതിനായി ജിയോഫിസിസ്റ്റുകൾ, പുരാവസ്തു ഗവേഷകർ , ഫോറൻസിക് ശാസ്ത്രജ്ഞർ എന്നിവരെ സഹായിക്കുകയും.
അതുവഴി കുടുംബങ്ങൾക്ക് അവരുടെ ബന്ധുക്കളുടെ മൃതശരീരങ്ങൾ  കണ്ടുപിടിക്കാനും പുനഃസംസ്‌കാരം ചെയ്യാനും സഹായിക്കുന്നു.
2008-ലെ വേനൽക്കാലത്ത്, ഈ സാക്ഷ്യങ്ങളിൽ നിന്നുള്ള വിവരങ്ങൾ സാൻ ജുവാൻ ഡെൽ മോണ്ടെ പട്ടണത്തിന് സമീപം അഞ്ച് അസ്ഥികൂടങ്ങൾ അടങ്ങിയ 4 മീറ്റർ നീളമുള്ള ചതുരാകൃതിയിലുള്ള ശവക്കുഴി പുറത്തെടുക്കാൻ ഉപയോഗിച്ചു.
ഈ അഞ്ച് അവശിഷ്ടങ്ങൾ 1936 ജൂലൈ 18-ലെ പട്ടാള അട്ടിമറിക്ക് ശേഷം തട്ടിക്കൊണ്ടുപോയി കൊലചെയ്യപ്പെട്ടവരുടെതാണെന്ന് വിശ്വസിക്കപ്പെടുന്നു.
ഗ്രൗണ്ട് പെനെട്രേറ്റിംഗ് റഡാർ (ജിപിആർ) ഉപയോഗിച്ച് സ്പാനിഷ് ആഭ്യന്തരയുദ്ധത്തിൽ നിന്നുള്ള മറ്റൊരു കൂട്ട ശവക്കുഴി കണ്ടെത്തി.
വടക്കൻ സ്‌പെയിനിലെ ലെന പർവതനിരകളിൽ അടയാളപ്പെടുത്താത്ത ശവക്കുഴിക്ക് സാധ്യതയുള്ള രണ്ട് സ്ഥലങ്ങൾ വിവരണങ്ങളിലൂടെ കണ്ടെത്തി.
രണ്ട് സ്ഥലങ്ങളും പരിശോധിച്ചപ്പോൾ ഏകദേശം 1 മീറ്റർ മുതൽ 5 മീറ്റർ വരെ അടയാളപ്പെടുത്താത്ത ഒരു കൂട്ട ശവക്കുഴി കണ്ടെത്തി.
രണ്ടാം ചൈന ജാപ്പനീസ് യുദ്ധം /img /img ചൈനയിൽ കണ്ടെത്തിയ രണ്ടാം ചൈന ജാപ്പനീസ് യുദ്ധത്തിൽ കൊല്ലപ്പെട്ടവരുടെ കൂട്ട ശവക്കുഴികൾ ഇതും കാണുക
ബാഹ്യ ലിങ്കുകൾ കൂട്ട ശവക്കുഴി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Mass Graves of the Indonesian Massacres of 1965–66 Video on the exhumation of a mass grave of World War II German soldiers in Villeneuve-Loubet, southern France, in 2006 Mass Graves of Iraq Article about the effects of mass graves after the 2003 Iran earthquake.
General article about mass graves Exhumation of WWII era mass graves of German and Soviet soldiers in Stalingrad
കൂട്ടപ്പാടി ഇംഗ്ലീഷ് വിലാസം https://ml.wikipedia.org/wiki/Greater_short-toed_lark
കൂട്ടപ്പാടിയ്ക്ക് ആംഗലത്തിൽ greater short-toed lark എന്നാണു പേര്.
ശാസ്ത്രീയ നാമം Calandrella brachydactyla എന്നാണ്.
ഇവ തെക്കൻ യൂറോപ്പ് , വടക്കു പടിഞ്ഞാറൻ ആഫ്രിക്ക പിന്നെ ഏഷ്യയിൽ ഉഷ്ണമേഖല പ്രദേസങ്ങളിൽ തുർക്കി , തെക്കൻ റഷ്യ മുതൽ മംഗോളിയ വരെ പ്രജനനം നടത്തുന്നു..
മുകൾവശത്ത് കടുത്ത വരകളുള്ള ചാര തവിട്ടു നിറം മുകൾ വശത്തും.
നരച്ച വെള്ള അടി വശത്തും.
തടിച്ച ചെറിയ കൊക്ക്.
മൂർദ്ധാവിൽ ചെറിയ വരകളുണ്ട്.
വ്യക്തമായ കൺപുരികമുണ്ട്.
പുറം വാലിൽ വെള്ള നിറമുണ്ട്.
I പൂവനും പിടയും ഒരേപോലെയാണ്.
ദേശാടാനം നടത്തുമ്പോൾ ഇവ ഒരേപോലെയാണ് പറക്കുന്നത്.
വിതരണം അവലംബം പുറത്തേക്കുള്ള കണ്ണികൾ Wikimedia Commons has media related to Calandrella brachydactyla .
Videos, photos and sounds - Internet Bird Collection Ageing and sexing (PDF; 2.9 MB) by Javier Blasco-Zumeta Gerd-Michael Heinze Archived 2015-07-18 at the Wayback Machine .
കൂട് ഇംഗ്ലീഷ് വിലാസം https://ml.wikipedia.org/wiki/Nest ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കൊങ്ങിണിപ്പൂക്കൾക്കിടയിലെ ഒരു കിളിക്കൂട്
ജന്തുക്കളുടെ - പ്രത്യേകിച്ച് പക്ഷികളുടെ - വാസസ്ഥലത്തെയാണ്‌ കൂട് എന്നു സാധാരണ പറയുന്നത്.
സഹിക്കാനാവാത്ത കാലാവസ്ഥയിൽ ചെറുത്തു നിൽക്കാനുള്ള വഴി, ശത്രുക്കളുടെ ആക്രമണത്തിൽനിന്നു രക്ഷ, സ്വന്തം കുഞ്ഞുങ്ങളെ വളർത്താൻ സുരക്ഷിതമായ ഒരു സ്ഥലം ഇതൊക്കെയാണ്‌ ജന്തുക്കൾ കൂടുണ്ടാക്കുന്നതിനുള്ള പ്രധാന ഉദ്ദേശ്യങ്ങൾ‌.
എങ്കിലും ഈ ജീവികളെല്ലാം കൂടിനു പുറത്താണ്‌ കൂടുതൽ സമയവും ചെലവഴിക്കാറ്‌.
ഒട്ടുമിക്കയിനം പക്ഷികളും മുട്ടയിട്ട് കുഞ്ഞുങ്ങളെ വളർത്തുന്ന ഘട്ടത്തിൽ മാത്രമാണ് കൂട് ഉപയോഗപ്പെടുത്താറ്.
അവയിൽത്തന്നെ ഒരേ കൂട് വീണ്ടും വീണ്ടും ഉപയോഗിക്കുന്നത് വളരെ അപൂർവ്വമാണ്.
കൂടുണ്ടാക്കുന്ന മിക്ക പക്ഷികളും ഓരോ പ്രജനനകാലത്തും പുതുതായി കൂടുണ്ടാക്കുന്നു.
കാക്കയും മറ്റും അവയ്ക്ക് കാലാകാലങ്ങളിൽകിട്ടുന്നതെന്തും -ചുള്ളിക്കമ്പുകളോ, കമ്പിക്കഷണങ്ങളോ, തുടങ്ങി കൊത്തിയെടുത്തു പറക്കാവുന്ന എന്തും - ഉപയോഗിച്ച് കൂടുണ്ടാക്കുന്നു.
അങ്ങനെ വളരെ അലക്ഷ്യമായി ഉണ്ടാക്കിയിരിക്കുന്നതെന്നു തോന്നുമെങ്കിലും എളുപ്പമൊന്നും കാക്കക്കൂടിനു കേടുപാട് സംഭവിക്കുകയില്ല.
തലങ്ങും വിലങ്ങും വച്ചിട്ടുള്ള ചുളിക്കമ്പുകളുടെ പരസ്പരമുള്ള പിടിത്തമാണ് കാരണം.
ഇത് നിർമ്മാണ വൈദഗ്ദ്ധ്യം ഏറെയൊന്നും ഇല്ലാത്ത കൂടിന് ഉദാഹരണമാണ്.
എന്നാൽ പല ഇനം കിളികൾക്കും കൃത്യമായ, ഏറെ വൈദഗ്ദ്ധ്യം ആവശ്യമുളള, നിർമ്മാണരീതിയാണുള്ളത്.
ചകിരിനാരോ, ഉണങ്ങിയ പുൽക്കൊടിയോ ഉപയോഗിച്ച് തൂക്കണാം കുരുവി നിർമ്മിക്കുന്ന കൂടും വലിയ ഇലകൾ ചേർത്തുവച്ച് അവ നീളമുളള നാരുകൊണ്ട് തുന്നിച്ചേർത്ത് നിർമ്മിക്കുന്ന തുന്നാരൻ കുരുവിയുടെ കൂടുമൊക്കെ ഇത്തരം കൂടുകൾക്കുദാഹരണമാണ്.
വസ്ത്രങ്ങളിൽ മനുഷ്യൻ ഉപയോഗിച്ച തുന്നൽ എന്ന വിദ്യ ഇതിൽ നിന്നു മനസ്സിലാക്കിയതാകാനേ സാദ്ധ്യതയുള്ളു.
ചിലയിനം കിളികൾ അവയുടെ ഉമിനീരു കൂടി ഉപയോഗപ്പെടുത്തിയാണ് കൂടുണ്ടാക്കുന്നത്, ഇത്തരം കൂടുകൾ മനുഷ്യർ സൂപ്പ് ഉണ്ടാക്കി കഴിക്കാറുണ്ട്.
അതീവ സൂക്ഷ്മതയോടെ കൂടു നിർമ്മിക്കാൻ അറിയാമെങ്കിൽപോലും കിളികൾക്ക് അവയുടെ കൂടിനുണ്ടാകുന്ന കേടുപാടുകൾ പരിഹരിക്കാൻ കഴിയാറില്ല.
കേടു പറ്റിയാൽ പുതുതായി നിർമ്മിക്കാനേ കഴിയൂ.
കഷണ്ടിപ്പരുന്തിന്റെ കൂട്
പല ഇനം കിളികളിലും കൂടിന്റെ നിർമ്മാണച്ചുമതല ആൺകിളിയ്ക്കാണ്.
ചിലയിനങ്ങളിൽ പ്രജനന കാലത്തിനു മുൻപായി ആൺകിളികൾ കൂടുണ്ടാക്കുകയും അത് കാണിച്ച് ബോദ്ധ്യപ്പെടുത്തി പെൺകിളിയെ ഇണയാക്കുകയുമാണ് ചെയ്യുന്നത്.
ഇത്തരം ചില കിളികൾ ഇണയെ ആകർഷിക്കാനായി അവയുണ്ടാക്കുന്ന കൂടുകൾ തിളങ്ങുന്ന വസ്തുക്കളോ, തൂവലോ, ചെറിയ കല്ലുകളോ, പൂക്കളോ ഒക്കെ കൊണ്ട് അലങ്കരിക്കുകപോലും ചെയ്യാറുണ്ട്.
അമേരിക്കയുടെ ദേശീയപക്ഷിയായ കഷണ്ടിപ്പരുന്താണ്‌ മരത്തിൽ ഏറ്റവും വലിയ കൂട്‌ കെട്ടുന്നത്‌.
മാളങ്ങൾ
കംഗാരു എലികൾ , ഉറുമ്പുതീനികൾ എന്നിവ സ്വന്തമായി മാളമുണ്ടാക്കി ഒറ്റക്കു താമസിക്കുന്നവരാണ്‌.
പലയിനം ഞണ്ടുകളും മണലിൽ മാളങ്ങൾ നിർമിച്ചു താമസിക്കുന്നവരാണ്‌.
മറ്റുള്ളവർ ഉപേക്ഷിച്ചുപോയ മാളങ്ങളിൽ കയറി താമസിക്കുന്ന ധാരാളം ജീവികളുണ്ട്‌.
അർഡ്വാർക്സ്‌ എന്ന ഒരിനം ജീവി ഉപേക്ഷിച്ചു പോകുന്ന മാളങ്ങളിലാണ്‌ വാർട്ട്‌ഹോഗ്‌ എന്നയിനം പന്നി താമസിക്കാറ്‌.
മണ്ണിൽ മാളമുണ്ടാക്കി താമസിക്കുന്ന കൂട്ടരിൽ പ്രെയറി നായ്ക്കൾ ആണ്‌ ഏറ്റവും മുന്നിൽ.
ഈ മാളത്തിൽ പലയിടത്തായി കീരി , മുയൽ , മൂങ്ങ എന്നിവയും താമസിക്കാറുണ്ട്‌.
പലതരം കൂടുകൾ മരപ്പൊത്തുകളിൽ വസിക്കുന്ന ജീവികളിൽ പ്രധാനികളാണ്‌ മരംകൊത്തി , പലയിനം മൂങ്ങകൾ, അണ്ണാൻവർഗത്തിൽപ്പെട്ട ചില ജീവികൾ.
വീടുകൾ കലവറയാക്കുന്നതിൽ വിരുതന്മാരാണ്‌ ഉറുമ്പുകളും തേനീച്ചകളും .
ബീവറിന്റെ ലോഡ്ജ് ലോഡ്ജ്‌ എന്നാണ്‌ ബീവറിന്റെ വീട്‌ അറിയപ്പെടുന്നത്‌.
അണക്കെട്ടു പോലെ കാണപ്പെടുന്ന ഈ വീടിന്റെ വാതിൽ വെള്ളത്തിനടിയിലാണ്‌.
തുറസ്സായ സ്ഥലത്ത്‌ കൊച്ചുകുന്നുകൾ പോലെയുള്ള കൂടുകൾ അടുപ്പിച്ചടുപ്പിച്ചു മണ്ണിൽ പണിയുന്നവരാണ്‌ ഫ്ലെമിങ്ഗോ എന്ന പക്ഷികൾ.
കൂടുണ്ടാക്കുന്ന ഒരേയൊരു പാമ്പ്‌ , കരയിൽ ജീവിക്കുന്ന ഏറ്റവും വലിയ വിഷപ്പാമ്പായ രാജവെമ്പാലയാണ്‌ .
ഇലകളും മറ്റും ഉപയോഗിച്ചു നിർമിച്ച കൂട്ടിലാണ്‌ തള്ളപ്പാമ്പ്‌ മുട്ടയിടുന്നത്‌.
എപ്പോഴും നനഞ്ഞിരിക്കുന്ന കൂടുകളാണ്‌ മുങ്ങാങ്കോഴിയുടേത്‌.
ചീഞ്ഞ ഇലകളും പുല്ലുമൊക്കെ ഉപയോഗിച്ച്‌ ശത്രുക്കളുടെ കണ്ണിൽ പെടാത്ത തരത്തിലാണ്‌ ഇവ കൂട്‌ നിർമ്മിക്കുന്നത്‌.
മണ്ണ്, ഉമിനീര്‌ എന്നിവ കൊണ്ട്‌ ശത്രുക്കൾക്കൊന്നും എളുപ്പത്തിൽ കടക്കനാവാത്ത ശക്തമായ കോട്ടയുണ്ടാക്കുന്ന് ഒരുതരം ചിതലുകളുണ്ട്‌ ആഫ്രിക്കയിൽ.
വർഷങ്ങൾകൊണ്ട്‌ പതിനെട്ടടിയിലേറെ ഉയരമുള്ള കോട്ടകളായിമാറും ഇവ.
ആഫ്രിക്കൻ വനാന്തരങ്ങളിൽ ചെറുകൂട്ടങ്ങളായി കറങ്ങി നടക്കുന്ന ആൾക്കുരങ്ങുകൾ ഒരു രാത്രി ഉറങ്ങാൻവേണ്ടി മാത്രം ഓരോ കൂടുകെട്ടും.
കൃത്രിമക്കൂടുകൾ
മനുഷ്യൻ വളർത്തുമൃഗങ്ങളെ ശത്രുക്കളിൽ നിന്നും സംരക്ഷിക്കുവാനായി കൃത്രിമമായ കൂടുകൾ നിർമ്മിക്കാറുണ്ട്.
അതോടൊപ്പം പ്രതികൂല കാലാവസ്ഥയിൽ മൃഗങ്ങൾക്ക് ഇതൊരു രക്ഷാമാർഗ്ഗമാണ്.
ഇത്തരം കൂടുകൾ തടി, ഇരുമ്പ്, കോൺക്രീറ്റ് തുടങ്ങിയവ ഉപയോഗിച്ച് നിർമ്മിക്കുന്നു.
പരിശീലനം കിട്ടിയ മൃഗങ്ങൾ തനിയെ കൂട്ടിൽ പ്രവേശിക്കും.
‍ചിത്രങ്ങൾ അമേരിക്കൻ റോബിന്റെ കൂട് പുല്ലുകൊണ്ടുള്ള കൂട് പക്ഷിക്കൂട് കുരുവിക്കൂട് വിളക്കിലെ കൂട് മുട്ടയുള്ള കൂട് തെങ്ങോലയിൽ നിറയെ ഉള്ള കുരുവിക്കൂടുകൾ പക്ഷിക്കൂട്
കൂട്ടനായി ദേശീയോദ്യാനം
കൂട്ടനായി ദേശീയോദ്യാനം കാനഡയിലെ തെക്കു കിഴക്കൻ ബ്രിട്ടീഷ് കൊളമ്പിയയിൽ സ്ഥിതിചെയ്യുന്നതും കനേഡിയൻ റോക്കി മൗണ്ടൻ പാർക്ക്സ് വേൾഡ് ഹെറിറ്റേജ് സൈറ്റിലെ ഒരു ഭാഗവുമായ ദേശീയോദ്യാനമാണ്.
ഈ ദേശീയോദ്യാനം കൂട്ടനായി മലനിരകളുടേയും പാർക്ക് മലനിരകളുടേയും ഭാഗങ്ങൾ ഉൾപ്പെടെ കനേഡിയൻ റോക്കിയുടെ ഏകദേശം 1,406 ചതുരശ്ര കിലോമീറ്റർ (543 ചതുരശ്ര മൈൽ) പ്രദേശവും കൂട്ടനായി നദി , വെർമിലിയൻ നദിയുടെ മുഴുവൻ ഭാഗങ്ങൾ എന്നിവയും ഉൾക്കൊള്ളുന്നതാണ്.
വെർമിലിയൻ നദി പൂർണമായും ദേശീയോദ്യാനത്തിനുള്ളിൽ സ്ഥിതിചെയ്യുമ്പോൾ കൂട്ടനായി നദിയുടെ അത്യുന്നതഭാഗം ദേശീയോദ്യാന അതിർത്തിക്ക് തൊട്ടു പുറത്തായി നിലകൊള്ളുകയും ദേശീയോദ്യാനത്തിലൂടെ റോക്കി മൗണ്ടൻ ട്രെഞ്ചിലേയ്ക്ക് ഒഴുകി അന്തിമമായി കൊളംബിയ നദിയിൽ പതിക്കുകയും ചെയ്യുന്നു.
ദേശീയോദ്യാനത്തൻറെ തെക്കുപടിഞ്ഞാറൻ  പ്രവേശന മേഖലയിൽ 918 മീറ്ററും (3,012 അടി) ഡെൽറ്റാഫോം പർവ്വതത്തിലെത്തുമ്പോൾ 3,424 മീറ്റർ (11,234 അടി) വരെയുമാണ് പ്രദേശത്തിന്റെ ഉയരം.
പുരാവസ്തു തെളിവുകൾ വ്യക്തമാക്കുന്നത് മനുഷ്യർ ഏകദേശം 10,000 വർഷത്തോളം ഈ പ്രദേശംവഴി സഞ്ചരിക്കുകയോ താൽക്കാലികമായി അധിവസിക്കുകയോ ചെയ്തിരിക്കാമെന്നാണ്.
ചൂടു നീരുറവകളുള്ള ഗുഹകളിൽ കാണപ്പെടുന്ന ചിത്രലിഖിതങ്ങൾ സൂചിപ്പിക്കുന്നത് ക്ടുനാക്സ ജനങ്ങൾ ഈ പ്രദേശത്തെ കൂടുതലായി സ്ഥിരവാസത്തിന് ഉപയോഗിച്ചിരുന്നുവെന്നാണ്.
പ്രത്യേകിച്ച് ചൂടു നീരുറവകളുള്ള പ്രദേശങ്ങൾ ഇവർ  നൂറുകണക്കിന് വർഷങ്ങൾക്ക് മുൻപുതന്നെ സ്ഥിരമായി ഉപയോഗപ്പെടുത്തിയിരുന്നു.
ആകർഷകത്വം
ദേശീയോദ്യാനത്തിലെ പ്രധാന വശ്യതകളിൽ റേഡിയം ഹോട്ട് സ്പ്രിംഗ്സ് , പെയിന്റ് പോട്ട്സ് , സിൻക്ലെയർ മലയിടുക്ക് , മാർബിൾ മലയിടുക്ക് , ഒലിവ് തടാകം എന്നിവ ഉൾപ്പെടുന്നു.
ചൂടുള്ള ഉറവകൾ 35 ഡിഗ്രി സെൽഷ്യസ് മുതൽ 95 ഡിഗ്രി സെൽഷ്യസ് (95 to 117 °F) വരെ താപനിലയിലുള്ള ചുടുനീരുറവയുള്ള ജലാശയം വാഗ്ദാനം ചെയ്യുന്നു.
പാർക്കിന്റെ തെക്കു പടിഞ്ഞാറൻ പ്രവേശനത്തിനു തൊട്ടു പുറത്തായി റേഡിയം ഹോട്ട് സ്പ്രിംഗ്സ് പട്ടണം സ്ഥിതിചെയ്യുന്നു.
ദേശീയോദ്യാന അതിർത്തിക്കുള്ളിലായി സ്ഥിതിചെയ്യുന്ന ഗന്ധമില്ലാത്ത ചൂടു നീരുറവായാണ് പട്ടണത്തിൻറെ പേരിനു കാരണം.
ചിത്രശാല സിൻക്ലയർ പാസിനു സമീപത്തെ വ്യൂപോയിന്റിൽനിന്നു തെക്കുകിഴക്കോട്ടുള്ള വീക്ഷണം.
പെയിൻറ് പോട്ട്സ് കൂട്ടനായി നദീ താഴ്വര ബിഗ് ഹോൺ ഷീപ്പ് ബിഗ് ഹോൺ ഷീപ്പ് Lilium philadelphicum Wild lily at Dog Lake Trail BC Highway 93 leading into the park through Sinclair Canyon ഒലിവ് തടാകം Floe Peak and Foster Peak as seen from the Rockwall Trail ഹാംലറ്റ് ഫാൾസ് (റോക്ക്വാൾ ട്രെയിലിൽനിന്നുള്ള കാഴ്ച്ച) അവലംബം പുറംകണ്ണികൾ Kootenay National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Parks Canada web site for Kootenay NP Geology of the Rocky mountains including Kootenay area Archived 2021-02-12 at the Wayback Machine .
An article on Kootenay National Park from The Canadian Encyclopedia Archived 2009-03-19 at the Wayback Machine .
കൂട്ടായി
മലപ്പുറം ജില്ലയിലെ [വെട്ടം,മംഗലം,പുറത്തൂർ] ഗ്രാമപഞ്ചായത്തുകളിലും, വില്ലേജ്കളിലുമായി നീണ്ടുകിടക്കുന്ന ഒരു തീരദേശഗ്രാമം.
കിഴക്ക് തിരൂർ പൊന്നാനി പുഴയും, കനോലികനാലും, വടക്ക് വെട്ടം പഞ്ചായത്തിൽപെട്ട വക്കാട് പ്രദേശവും പടിഞ്ഞാറ് അറബിക്കടലും.
തെക്കുതിരൂർ പൊന്നാനിപുഴയും,.
ചമ്രവട്ടംപുഴയുംസംഗമിച്ചു അറബികടലിനോട് സംഗമിക്കുന്ന കൂട്ടായി അഴിമുഖവും വരെ 10, കിലോമീറ്ററോളംനീണ്ടു കിടക്കുന്നഒരു തീര പ്രദേശം .
കേരള വിലാസം അച്ചുകൂടം (തിരുവനന്തപുരം) ഇംഗ്ലീഷ് വിലാസം https://ml.wikipedia.org/wiki/Kerala_vilasam_press
തിരുവിതാംകൂർ രാജാവായിരുന്ന ഉത്രം തിരുനാൾ മാർത്താണ്ഡവർമ്മയുടെ ആശ്രിതനും കഥകളികലാകാരനുമായിരുന്ന ഈശ്വരപിള്ള വിചാരിപ്പുകാരാണ് 1853 -ൽ തിരുവനന്തപുരത്ത് കേരള വിലാസം എന്ന പേരിൽ അച്ചുകൂടം സ്ഥാപിച്ചത്.
സ്വാതിതിരുനാൾ , ഇരയിമ്മൻ തമ്പി തുടങ്ങിയവരുടെ ഏതാനും ഗാനസമാഹാരങ്ങളും, രാമായണം തുടങ്ങിയ കിളിപ്പാട്ടുകളും ആദ്യമായി അച്ചടിക്കപ്പെട്ടതും കേരളവിലാസത്തിലായിരുന്നു.
സർവാധികാര്യക്കാർ പി. ഗോവിന്ദപ്പിള്ള കുറച്ചുനാൾ കേരളവിലാസത്തിന്റെ പ്രവർത്തനത്തിൽ ശ്രദ്ധിച്ചിരുന്നു.
അവിടെ നിന്നും അല്പകാലം കേരളചന്ദ്രിക എന്ന മാസിക പ്രസിദ്ധീകരിച്ചിരുന്നു.
എന്നാൽ കൂടുതൽ ശ്രദ്ധേയമായത് വിദ്യാവിലാസിനി മാസികയാണ്.
1181-ൽ മലയാളഭാഷാ ചരിത്രം പുറത്തിറങ്ങി.
ആയില്യം തിരുനാളിന്റെ ശാകുന്തളം പരിഭാഷ, മീനകേതന ചരിതം എന്നിവയും കേരളവർമ്മ എഴുതിയ മഹച്ചരിതസംഗ്രഹത്തിലെ ചില ഭാഗവും കേരളവിലാസത്തിലൂടെയാണ് വെളിച്ചം കണ്ടത്.
അവലംബം ↑ http://malayalapadavali.com/lessondetail.aspx?id=249%5Bപ്രവർത്തിക്കാത്ത+കണ്ണി%5D ↑ http://www.keralasahityaakademi.org/sp/Writers/Profiles/PGovindapillai/Html/PGovindaPillaiPage.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ "അച്ചടി - മലയാളത്തിൽ" "അച്ചടി - മലയാളത്തിൽ" എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കേരള വേലൻ മഹാസഭ ഇംഗ്ലീഷ് വിലാസം https://ml.wikipedia.org/wiki/Kerala_Velan_Mahasabha ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
വേലൻ സമുദായം
പുരാതന സംഘകാലകേരളത്തിലെ പുരോഹിതന്മാരും വൈദ്യന്മാരും ആയിരുന്നു വേലൻ(ർ) സമുദായം.
കേരളത്തിലെ ഏറ്റവും പഴക്കം ചെന്ന ദൈവസങ്കല്പമായ മുരുകനിൽ (വേലൻ) നിന്നുമാണ് വേലൻ(ർ) സമുദായത്തിൻ്റെ ഉത്ഭവം എന്ന് വിശ്വസിക്കപ്പെടുന്നു.
ജീവിതമാർഗ്ഗം എന്ന നിലയിൽ പലവിധതൊഴിലുകളിൽ ഏർപ്പെട്ടിരുന്നു എങ്കിലും പ്രധാനവൃത്തി വൈദ്യവും അബ്രാഹ്മണപൗരോഹിത്യവുമായിരുന്നു.
മനുഷ്യർക്കു മാത്രമല്ല, ദൈവങ്ങൾക്ക് കൂടി വേലരുടെ ചികിൽസ ഇല്ലാതെ പറ്റുകയില്ല.
നൂറ്റാണ്ടുകളായി അമ്പലപ്പുഴ ശ്രീകൃഷ്ണസ്വാമിക്ഷേത്രത്തിൽ നടന്ന് വരുന്ന പള്ളിപ്പാന ഇത്തരത്തിൽ പ്രസിദ്ധമാണ്.
പലവിധദോഷങ്ങളാൽ പരിക്ഷീണിതനാകുന്ന അമ്പലപ്പുഴ ശ്രീകൃഷ്ണസ്വാമിയുടെ ദോഷങ്ങളകറ്റി ദേവൻ്റെ ചൈതന്യവർദ്ധനവ് നടത്തുന്നത് വേലരാണ്.
ശബരിമലയിലും ഇതിന് സമാനമായ പ്രവൃത്തി വേലന്മാർ ചെയ്യുന്നുണ്ട്.
ദാരികനുമായുള്ള യുദ്ധത്തിൽ തളർന്ന കൊടുങ്ങല്ലൂരമ്മക്ക് മരുന്ന് നിശ്ചയിക്കുന്നതും വേലരാണ്.
ഇങ്ങനെ ദൈവങ്ങൾക്ക് പോലും ചികിൽസ നടത്തുന്നത് വേലൻ(മുരുകൻ) എന്ന ദൈവത്തിൻ്റെ പിൻഗാമികളെന്ന സങ്കൽപ്പത്തിലാണ്.
പാലാഴിമഥനം കഴിഞ്ഞ് തളർന്ന മഹാവിഷ്ണുവിനെ ചികിൽസിക്കാൻ വേലൻ്റേയും വേലസ്ത്രീയുടേയും വേഷത്തിൽ വന്ന സാക്ഷാൽ പരമേശ്വരൻ്റേയും പാർവ്വതിദേവിയുടേയും പിന്തുടർച്ചക്കാരാണ് വേലന്മാരെന്നും ഐതിഹ്യമുണ്ട്.
കേരളത്തിൽ ഈ സമൂഹം ഒരു പേരിലല്ല അറിയപ്പെടുന്നത്.
ഉത്തര കേരളത്തിൽ പെരുവണ്ണാൻ, പെരുമണ്ണാൻ, മണ്ണാൻ, വേലൻ , വണ്ണാൻ എന്നും മദ്ധ്യ കേരളത്തിൽ മണ്ണാൻ , പതിയാൻ , ചാക്കമർ , വേലൻ , വർണ്ണവർ , തച്ചർ എന്നും തെക്കൻ കേരളത്തിൽ വണ്ണാൻ , തണ്ടാൻ എന്നും അറിയപ്പെടുന്നു.
ജീവിതമാർഗ്ഗം എന്ന നിലയിൽ അലക്ക്, ചാക്കുതുന്നൽ, കുടകെട്ട് , തോറ്റംപാട്ട് , ബാലചികിത്സ, ചായം പൂശൽ, കൃഷി, കിടക്ക-തലയണ നിർമ്മാണം, ഇത്യാദി തൊഴിലുകളും ചെണ്ട , ഉടുക്ക് , നന്തുണി എന്നീ വാദ്യങ്ങൾ  കൈകാര്യം ചെയ്തിരുന്നവരും ആയിരുന്നു.
മദ്ധ്യ-ദക്ഷിണ കേരളത്തിൽ  വേലപണിക്കൻ (ചുണ്ണാമ്പു വേലൻ) എന്നു കൂടി അറിയപ്പെടുന്ന വേലന്മാർ ഭഗവതി പാട്ടും ഭഗവതി തോറ്റവും വേലൻ തുള്ളൽ, വേലൻ പ്രവൃത്തി എന്നിവയും അനുഷ്ടാനമായി ചെയ്തിരുന്നു.
ചിലർ ദുർമന്ത്ര വാദികളും പിശാചുനൃത്തക്കാരും മന്ത്രവാദബാധ ഒഴിപ്പിക്കൽകാരും ഇതിനോടുവിൽ കോഴിവെട്ട്, ആഭിചാരക്രിയ എന്നിവ നടത്തുന്നവരും ആയിരുന്നു.
ചണ്ഡൻ , മുണ്ഡൻ , ഘണ്ഠാകർണ്ണൻ , കരിങ്കുട്ടി , ചാത്തൻ , കാരണവന്മാർ എന്നിത്യാദികളുടെ വെച്ചാരാധനയും നടത്തിയിരുന്നു.
തിരുവിതാംകൂർ ശ്രീമൂലം തിരുനാൾ മഹാരാജാവ് ഭരിച്ചു കൊണ്ടിരുന്ന 1888 മുതൽ 1924 വരെയുള്ള കാലഘട്ടം.
( നമ്മുടെ സമൂഹം തികച്ചും അപരിഷ്കൃതരും അടിമകളും അസ്പ്രുശ്യരും ആയിരുന്ന ആ കാലഘട്ടത്തിൽ തന്നെ ബാലചികിത്സയിൽ വേലന്മാർ വൈധക്ത്യം നേടിയിരുന്നു കൂടാതെ മന്ത്രവാദം, കുടകെട്ട് ഇത്യാദി.
‘വേലൻ മൂത്താൽ വേലികെട്ട് പിന്നെ മന്ത്രവാദം’ കരപ്പുറത്ത് ഇങ്ങനെയൊരു ചൊല്ലുകൂടിയുണ്ട്.
പുരുഷന്മാര്ക്കും  സ്ത്രീകള്ക്കും  മുട്ടിനു താഴെ നില്ക്കു ന്ന കുറിയ മുണ്ട് ഉടുക്കാൻ മാത്രമെ അക്കാലത്ത് അനുവാദമുണ്ടായിരുന്നുള്ളൂ.
അക്ഷരാ ഭ്യാസമുള്ള വൈദ്യന്മാർ പോലും ദാരിദ്രവും വിനയവും അവകാശമില്ലായ്മയും മൂലം തോൾ മുണ്ട് പോലും ഉപയോഗിച്ചിരുന്നില്ല.